3.การประกอบธุรกิจ

ลักษณะผลิตภัณฑ์หรือบริการ บริษัทฯ ประกอบธุรกิจประเภทอุตสาหกรรมเส้นยางยืด
,แถบยางยืดและสายยางยืดถัก,สายยางยืดทอ
ซึ่งผลิตภัณฑ์ส่วนใหญ่จะใช้เป็นส่วนประกอบของเสื้อผ้าที่มียางยืดเป็นส่วนประกอบและยังสามารถนำไปผลิตเป็นสินค้าประเภทอื่นได้ตามความต้องการของลูกค้า

การตลาดและภาวะการแข่งขัน กลยุทธ์การแข่งขัน : -

- คุณภาพสินค้า
ผลิตภัณฑ์ของบริษัทฯเป็นผลิตภัณฑ์ที่มีคุณภาพและเป็นที่ยอมรับอย่างแพร่หลายทั้งตลาดในประเทศและต่างประเทศ
ซึ่งบริษัทฯได้พัฒนาคุณภาพผลิตภัณฑ์อย่างต่อเนื่อง
และได้เล็งเห็นถึงความสำคัญของลูกค้าจึงจำเป็นต้องสร้างความเชื่อมั่นให้กับลูกค้า
โดยมีการพัฒนาและปรับปรุงคุณภาพของผลิตภัณฑ์ให้ดียิ่งขึ้นและทำอย่างต่อเนื่อง
พร้อมกับผลิตสินค้าให้หลากหลายรูปแบบ เพื่อสนองตอบความต้องการของลูกค้า
และทำให้ลูกค้าเกิดความพึงพอใจ โดยคำนึงถึงความปลอดภัยของผู้ใช้
บริษัทฯจึงพยายามรักษามาตรฐานของผลิตภัณฑ์ให้เป็นไปตามระบบมาตรฐานของOeko-Tex
Standard 100 ของสถาบันทดสอบสิ่งทอ ประเทศสวิสเซอร์แลนด์

-   เพิ่มกำลังการผลิต และลดต้นทุนการผลิตโดยใช้เครื่องจักร และอุปกรณ์ที่ทันสมัยเพิ่มมากขึ้น

-   ราคา มีการกำหนดราคาขายให้เหมาะสมกับภาวะตลาดในปัจจุบัน และเงื่อนไขที่ลูกค้าพึงพอใจ

-   รักษาระบบบริหารคุณภาพ ISO9001:2000 และระบบบริหารการจัดการด้านสิ่งแวดล้อม ISO
    14001:1996

-   ฝึกอบรมบุคลากรของบริษัทฯ เพื่อให้มีประสิทธิภาพในการปฏิบัติงานมากยิ่งขึ้น

ลักษณะของลูกค้า แบ่งได้เป็น 2 ประเภทคือ

1. ลูกค้าที่เป็นบริษัทแม่และเป็นผู้จำหน่ายสินค้าของบริษัทคือ บริษัท สหยูเนี่ยน จำกัด(มหาชน)
เขตบางชัน

2. ลูกค้าที่บริษัทขายสินค้าให้โดยตรง

ลักษณะความสัมพันธ์ ปัจจุบันลูกค้าที่บริษัทติดต่อส่วนใหญ่เป็นลูกค้าที่ซื้อขายกันมานาน
และบริษัทมีการให้คำปรึกษารวมทั้งข้อเสนอแนะต่างๆ ให้กับลูกค้าเพื่อให้เกิดความพึงพอใจ

ลูกค้าเป้าหมาย

-   กลุ่มลูกค้าเก่าที่ซื้อขายกันมานาน

-   กลุ่มลูกค้าอุตสาหกรรมผลิตเสื้อผ้าสำเร็จรูปที่ผลิตขายภายในประเทศ และส่งออก

การจัดจำหน่าย

-   จัดจำหน่ายให้กับบริษัท สหยูเนี่ยน จำกัด(มหาชน) ซึ่งเป็นบริษัทแม่ประมาณ 94.54 %

-   จัดจำหน่ายโดยตรงจากบริษัท ประมาณ 5.46 %

สัดส่วนการจำหน่ายในประเทศและต่างประเทศ

สัดส่วนการจำหน่ายในประเทศ 28.96 %

สัดส่วนการจำหน่ายต่างประเทศ 71.04 % ( Japan,Australia,Hong
Kong,Holland,China…etc.) ซึ่งเป็นการส่งออกทางอ้อม โดย บมจ.สหยูเนี่ยน เป็นผู้ส่งออก

สภาพการแข่งขัน การแข่งขันด้านราคาที่รุนแรงของตลาดสิ่งทอทำให้ต้องปรับตัว
โดยพยายามลดต้นทุนให้ได้มากที่สุด เพื่อให้สามารถแข่งขันกับคู่แข่งได้
เนื่องจากลูกค้าของบริษัทฯส่วนใหญ่จะอยู่ในอุตสาหกรรมผลิตเสื้อผ้าสำเร็จรูป
ซึ่งการผลิตส่วนหนึ่งต้องใช้ยางยืดเป็นส่วนประกอบ ทำให้บริษัทฯได้รับผลกระทบทางอ้อมจากลูกค้า

จำนวนคู่แข่งของบริษัทมีประมาณ 9 ราย

ขนาดของคู่แข่งขันจะมีขนาดใกล้เคียงกับบริษัท หรือมีขนาดเล็กกว่าบริษัท

แนวโน้มภาวะอุตสาหกรรม และสภาพการแข่งขันในอนาคต สภาวะของอุตสาหกรรมยางยืดโดยรวม
การเจริญเติบโตค่อนข้างช้าและนอกเหนือจากการแข่งขันทางด้านราคาแล้ว
ผู้ประกอบการยังต้องแข่งขันทางด้านคุณภาพ
และการจัดการเพื่อให้สอดคล้องกับสภาวะของตลาดโลกที่เริ่มมีการใช้มาตรการกีดกันทางการค้าที่มิใช่ภาษี
ในประเด็นด้านแรงงาน สิทธิมนุษยชน สิ่งแวดล้อม และระบบบริหารคุณภาพ เช่น
ระบบบริหารคุณภาพ ISO 9001 : 2000 ,ระบบการจัดการด้านสิ่งแวดล้อม ISO 14001

เพื่อรองรับสภาพการแข่งขันในอนาคต บริษัทฯได้นำระบบบริหารคุณภาพ ISO 9001 : 2000
และระบบการจัดการด้านสิ่งแวดล้อม ISO 14001 : 1996
มาใช้ในการบริหารด้านคุณภาพและด้านสิ่งแวดล้อม
และเพื่อให้ลูกค้าเกิดความเชื่อมั่นในผลิตภัณฑ์ของบริษัทฯมากยิ่งขึ้น ผลิตภัณฑ์ของบริษัทฯ
ยังได้รับการรับรอง Oeko-Tex Standard 100 ของสถาบันทดสอบสิ่งทอ
ทางด้านความปลอดภัยของผู้บริโภค จากประเทศสวิสเซอร์แลนด์ เป็นประจำทุกปี

 การจัดหาผลิตภัณฑ์ หรือบริการ 

ที่ตั้งของสำนักงานใหญ่และโรงงานตั้งอยู่ เลขที่ ง.1 หมู่ที่13 ถนนเสรีไทย แขวงมีนบุรี เขตมีนบุรี กรุงเทพฯ 10510 มีจำนวนโรงงานรวมทั้งหมด 5 หลัง ประกอบด้วย อาคารโรงงาน 3 หลัง , อาคารคลังวัตถุดิบและวัสดุ 1 หลัง , อาคารคลังสินค้าสำเร็จรูปและส่วนSlitting 1 หลัง

ที่ตั้งของโรงงานสาขาบางปะกง ตั้งอยู่ เลขที่ 99 หมู่5 ถนนบางนา-ตราด (ก.ม.38)
ตำบลบางสมัคร อำเภอบางปะกง จังหวัดฉะเชิงเทรา จำนวนโรงงานรวมทั้งหมด 2 หลัง
ประกอบด้วย อาคารโรงงาน 2 หลัง

  ------------------------ --------------- ---------- ---------- ----------
  ปริมาณการผลิตจริง           หน่วย (1:1,000)  2546       2545       2544

  เส้นยาง,แถบยาง,สายยางยืด   กิโลกรัม          6,106      5,896      4,796
  ------------------------ --------------- ---------- ---------- ----------

- บริษัทมีนโยบายการผลิตที่สำคัญคือ ผลิตสินค้าที่มีคุณภาพไม่เป็นอันตรายต่อสุขภาพ
และรักษาสิ่งแวดล้อมมีการส่งมอบตรงเวลา
พยายามลดต้นทุนเพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศได้
รวมทั้งดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

- การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ
ซึ่งผลิตโดยบริษัทในเครือสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในเครือสหยูเนี่ยน
ทำให้ไม่มีปัญหาทางด้านคุณภาพของวัตถุดิบ
แต่ได้รับผลกระทบด้านราคายางพาราที่มีการปรับตัวสูงขึ้นมาก ตามภาวะความต้องการของตลาดโลก
รวมทั้งมีการจัดตั้งบริษัทแบบกองทุนโดยเป็นโครงการร่วมทุนของไทย มาเลเซีย
และอินโดนีเซียเข้าแทรกแซงราคายางพารา

- ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

-ผลการเปลี่ยนแปลงเทคโนโลยีต่อการใช้วัตถุดิบ :
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2546 95.67 %

สัดส่วนการซื้อวัตถุดิบต่างประเทศปี 2546 4.33 %

- ผลกระทบต่อสิ่งแวดล้อม : ได้แก่ การกำจัดของเสียอันตราย และไม่อันตราย การเกิดน้ำเสีย
การสิ้นเปลืองพลังงาน และทรัพยากรธรรมชาติ เป็นต้น

-การดำเนินการเพื่อลดผลกระทบ : บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

**การใช้ก๊าซธรรมชาติ (Natural Gas ) แทนการใช้น้ำมันเตา ในกระบวนการผลิต

**สิ่งปฏิกูลหรือวัสดุที่ไม่ใช้แล้วที่เป็นของเสียโดยแยกประเภทการกำจัดดังนี้

1.ของเสียอันตรายได้ให้บริษัทที่รับกำจัดและได้รับอนุญาตจากกระทรวงอุตสาหกรรมเป็นผู้ดำเนินการ

2.ของเสียไม่อันตราย ได้แยกเป็น 2 ประเภท คือนำไปฝังกลบและนำไปเผา
โดยบริษัทที่ได้รับอนุญาตจากกระทรวงอุตสาหกรรมเป็นผู้ดำเนินการ

**การบำบัดน้ำเสีย โดยใช้ระบบบำบัดน้ำเสีย แบบACTIVATED SLUDGE
และได้มีการควบคุมระบบน้ำเสียจากกระบวนการผลิต โดยมีการส่งน้ำไปวิเคราะห์ ทุกๆ เดือน
เพื่อดำเนินการควบคุมไม่ให้มีค่าเกินมาตรฐาน

** มีการนำน้ำเสียมาผ่านกระบวนการบำบัด แล้วนำกลับมาใช้ใหม่

( หน่วย : ล้านบาท ) 2546 2545 2544

- ค่าใช้จ่ายดำเนินการเพื่อลดผลกระทบต่อสิ่งแวดล้อม : 2.47 2.64 1.48

- ข้อพิพาท/การถูกฟ้องร้องเกี่ยวกับสิ่งแวดล้อม ไม่มี

งานที่ยังไม่ได้ส่งมอบ ไม่มี